text: Els Vivancos exhaurixen totes les entrades per al doble espectacle d'este dissabte al Felip Pedrell - Setmanari l'Ebre
  Els Vivancos exhaurixen totes les entrades per al doble espectacle d'este dissabte al Felip Pedrell
  Els Vivancos destinen sempre una part de la recaptació a projectes solidaris, en este cas a la Fundación Querer
  Divendres, 8 de febrer de 2019 a les 20:00h
  L'Auditori Felip Pedrell de Tortosa rep esta setmana, en sessió doble, els Vivancos amb el seu espectacle Nacidos para bailar, una obra que combina música i dansa amb flamenc, acrobàcies i arts marcials. Fa dies que les entrades per als dos espectacles estan ja exhaurides. "Nacidos para bailar és una obra que musicalment mescla música molt roquera de Metallica, Deep Purple o Leornard Cohen, amb sons simfònics i ritmes flamencs", explica Elías Vivancos, integrant del grup format pels sis germans de la família Vivancos."Sobre l'escenari hi haurà una fusió de 'zapateado' flamenco amb grans salts de ballet, acrobàcies de circ i arts marcials. És una obra molt entretinguda, divertida, amb humor i molta energia", conclou.